เขียนย่อหน้าเกี่ยวกับ 5 กลยุทธ์สำคัญที่สอดรับกับสถานการณ์เศรษฐกิจผันผวน
เรามาดูกันดีกว่าว่า มีกลยุทธ์อะไรบ้างที่สอดรับกับสถานการณ์เศรษฐกิจผันผวน ซึ่งมีทั้งหมด 5 กลยุทธ์ด้วยกัน เริ่มแรกเลยเนื่องจากสินทรัพย์เสี่ยงส่วนใหญ่มีความผันผวน เราต้องเน้นถือสินทรัพย์สภาพคล่อง เพื่อรอทยอยลงทุนในตลาดหุ้น ต่อมาต้องระมัดระวังการลงทุนในหุ้นกู้ต่างประเทศ โดยเฉพาะการลงทุนตราสารหนี้ในประเทศจีนและรัสเซีย ถ้าเลี่ยงได้ก็ควรเลี่ยงไปก่อน รวมทั้งการคงสัดส่วนการลงทุนหุ้นกลุ่มเติบโตต่อหุ้นคุณค่าให้เท่ากัน กลยุทธ์การจับจังหวะสะสมตลาดหุ้นไทยและเวียดนาม และสุดท้าย การให้น้ำหนักการลงทุนในสินค้าโภคภัณฑ์ เพราะมีแนวโน้มปรับขึ้นตามความกังวลต่อวิกฤตรัสเซีย-ยูเครน และเใช้ป้องกันความเสี่ยงจากอัตราเงินเฟ้อที่สูงขึ้นได้

บทเรียนจากย่อหน้านี้

5 กลยุทธ์สำคัญที่สอดรับกับสถานการณ์เศรษฐกิจผันผวน คือ
 

1. เน้นถือสินทรัพย์สภาพคล่อง เพื่อรอทยอยลงทุนในตลาดหุ้น
เนื่องจากสถานการณ์วิกฤตยูเครนที่มีความไม่แน่นอนสูง ประกอบกับ Bond Yield ใน Develop Market ที่มีแนวโน้มทยอยเพิ่มสูงขึ้น จะทำให้สินทรัพย์เสี่ยงส่วนใหญ่เคลื่อนไหวผันผวน


2. ระมัดระวังการลงทุนในหุ้นกู้ต่างประเทศ
เลี่ยงการลงทุนตราสารหนี้ในกลุ่ม High Yield ของประเทศจีน ที่มีความเสี่ยงการผิดนัดชำระหนี้ในกลุ่มผู้พัฒนาอสังหาริมทรัพย์ เลี่ยงการลงทุนตราสารหนี้ที่เกี่ยวข้องกับรัสเซีย และระมัดระวังการลงทุนในตราสารหนี้ที่ออกโดยธนาคารในยุโรป


3. คงสัดส่วนการลงทุนหุ้นกลุ่ม Growth ต่อ Value ที่ 50:50
โดยหุ้นกลุ่ม Quality Growth มีแนวโน้มทนทานต่อความผันผวนในตลาดการเงิน และกลุ่มยังมีงบการเงินที่แข็งแกร่ง ส่วนกลุ่ม Value มีแนวโน้มได้อานิสงส์จาก Bond Yield ที่เพิ่มขึ้น


4. จับจังหวะสะสมตลาดหุ้นไทยและเวียดนาม
ผลกระทบจากวิกฤตยูเครนต่อทั้ง 2 ประเทศ ยังมีจำกัด คาดว่าธนาคารกลางไทยและเวียดนามจะยังเน้นนโยบายที่กระตุ้นเศรษฐกิจ ขณะที่ผลกระทบต่อผลประกอบการน่าจะอยู่ในระดับที่จัดการได้ โดย Valuation ของตลาดเริ่มน่าสนใจมากขึ้น


5. ให้น้ำหนักการลงทุนในสินค้าโภคภัณฑ์
เนื่องจากเป็นกลุ่มสินทรัพย์ที่ราคามีแนวโน้มปรับเพิ่มขึ้นตามความกังวลต่อวิกฤตรัสเซีย-ยูเครน และเป็นกลุ่มสินทรัพย์ที่ใช้ป้องกันความเสี่ยงจากอัตราเงินเฟ้อที่มีแนวโน้มสูงขึ้น (Inflation Hedge)
5.ความรู้ทางการเงิน